ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky kk ky ky ky ky ky ky ky ky ky ky ky ky ky ky ky ru ky ky ky ru ky ru ru ru ky ru ky ru ky ru ky ru ky ru ru ky ru ky ru ky bg ky ru ky ru ky ru ky ky ru ky ru ky ru ky ru ky ru ky ky ru ky ru av ru tt ru ru ru ky ru ky ru
"Агым", 19.02.10 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Алган жакшы, кайтарганды да ойлогула
Инвестиция, инновация жана өнүктүрүү боюнча борбордук агенттиктин башчысы Максим Бакиев микрокредиттик компаниянын жетекчилери менен жолугушуп, кредит алган ишенимдүү адамдарга артыкчылык берүү жөнүндө тапшырма берди. Бул үчүн микрокредиттик компаниянын жетекчилери дыйкандарга түшүндүрүү иштерин тынымсыз, дыкат жүргүзүүлөрү зарыл. Микрокредиттик компаниянын генералдык директору Вячеслав Рожков Максим Бакиевге бал челек менен алектенген Араван районундагы ишкерге алгачкы кредиттин берилгендиги тууралуу кабарлады.
Микрокредиттик компаниянын түштүк аймак боюнча директору Асан Тайлаковдун айтымында ушул жумада компаниянын кызматкерлери Ош облусунда айыл өкмөтүнүн башчылары жана фермерлер менен жолугушууларды өткөрөт. Азыр айыл чарба өндүрүүчүлөрдөн кредит алууга кызыккан 10 арыз каралып жатат.
"Сенде дагы толуп жатат кемчилик"
Президенттик шайлоодон кийин тыныгууда жаткан кыргыз оппозициясы жаңы жылдан кийин өкмөттүн электр энергиясына жана жылуулукка болгон наркты көтөрүшүн, "Түндүкэлектронун" сатылышын, ж.б. бийликтин аракеттерин айыптап, жаз алды менен нааразылык акцияларын баштоого белсенип калганы көрүнүп турат. Баарынан генерал Исмаил Исаковдун айланасындагы окуялар оппозициянын чырагына май тамызып турган чагы. Айтылуу Топчубек Тургуналиев жеткен жеринде бийликтин күнү саналуу калганын жар салып жүрсө, депутат Роза Отунбаева "Эхо Москвы" радиосунан, ж.б. жолугушууларда азыркы бийликти болушунча туздап келүүдө.
Ал эми Азимбек Бекназаров элдик курултайды 24-мартка белгилеп, биздин максатыбыз үй-бүлөлүк башкарууну түп орду менен кулатуу деп, кандайдыр бир олуттуу иш-чара болорунан үмүттөнүп жүрдү эле, андан кийин элдик курултай белгисиз себептер менен 17-мартка которулду.
Негизинен оппозиция мүчөлөрү кайсы өңүттөн аракеттенүү керектигин өздөрү да билишпейт. Эптеп эле кандайдыр бир нааразылык иш-чарасын өткөрсөк эл сел болуп келип берсе деген илгери үмүттөрү чоң экени жашыруун эмес. Бирок алардын ички биримдиги ойдогудай деп айтканга болбойт. Тургуналиев, Бекназаров, Текебаевден башка активдүү аракеттенген киши деле көрүнбөйт. Ошондуктан А.Бекназаров да "мындан ары же бар, же жок бололу" деп оппозициянын андан аркы тагдырын курултай чечерин кыйытып өттү.
Мындайынан караганда оппозиция менен бийликтин бири-бирине чукул курултай чакырышы кокусунан дал келгени менен кыргыздын соңку тарыхында март айы өзгөчө орунда турат. Эгер оппозициянын курултайына өздөрү айткандай "араң турган эл" сел болуп келип берсе, ал ынтымак курултайынын күн тартибине өзгөртүү киргизип, темасын өзгөртүп жибериши да ыктымал. Эгер андай болбой калса, эмкиси да мурдагы курултайлардын деңгээлинде, кабыл алган чечимдери аткарылбай кала берет. Бирок оппозиция өздөрүнүн курултайынан тышкары бийликтин курултайына да катышып, арыз муңун жеткиликтүү айтып берсе дурус болмок.
Жазга чейинки эрмек Акыйнектен ат жүрбөйт
Алдыда боло турган ынтымак курултайын коомчулук кызуу талкуулап жатат. Жер-жерлерден курултайга шайланган делегаттардын бардыгын эл үчүн чындап күйгөн адамдар дешке азырынча ооз барбай турат. Курултайда бийлик менен ар түрдүү катмардагы топтордун жолугушуусу болору, өлкөнүн тагдырына байланыштуу маселелер талкууга алынары ж.б. орчундуу суроолор каралары айтылса да, жергиликтүү бийликтер дагы эле эски адаты менен баякы эле дүжүр кишилерди даярдап жатканынан улам, алар курултайдын маңызын дагы эле жеткиликтүү түшүнбөгөнүн көрүүгө болот. Негизинен азыркы шайланган делегаттардын көпчүлүгү жаңы адамдар эмес. Алардын кайсы заманда, кимдин тушунда кандай иштер менен алектенгенин эл жакшы билет. Президент курултайда элдин чыныгы пикирин билейин деп чакырып жатат. Ал эми дүжүрлөр калыс сөздү айтпай Камбар-Ата ГЭСинин курулушунан баштап президентти мактай берери белгилүү эмеспи.
Ушул жумада саясый партиялар, коомдук уюмдар, президенттин катчылыгынын өкүлү катышкан тегерек үстөл болуп өттү. Катчылыктан өкүл болуп барган Темир Жумакадыров курултайдын маңызы жөнүндө айта баштаганда эле оппозициялык топтор анын сөзүн жыра тартып кетишти. Негизинен тегерек үстөлдө ынтымакты кимдердин ортосунда бекемдеш керек? Кандай жол менен ынтымакка жетишебиз? Курултайдан натыйжа чыгабы? деген маселелерди талкуулоо болсо да, жыйын эзелтеден келе жаткан оппозиция менен бийликтин бири бирине ачуу сөз айтып табасын кандырган деңгээлден өйдө боло албады. "Улуу биримдик" партиясынан Эмил Каптагаев "президент өткөргөн курултайдан эч бир натыйжа чыкпайт" десе, КСДП фракциясынын депутаты Иса Өмүркулов курултайды эскинин саркындысы катары баалады. Ал эми Азиза Абдурасулова курултайсыз эле башка жолдор менен сүйлөшсө болмок деген оюн айтты. Сөз кезегин алган Темир Сариев "Курултайды ынтымак деп атагандай бизде согуш жүрүп жатат беле?" деген кычкыл суроо узатты. Кыскасы, жолугушуудан жарытылуу жыйынтык деле чыккан жок.
Ошол эле убакта курултайды уюштуруу комитети оппозиция өкүлдөрүнө өз катарыңардан делегат көрсөткүлө деген чакыруу таштады. Бул президенттин 150 орундуу квотасынын эсебинен жүргүзүлмөкчү. Ак үй деле ошол квотанын эсебинен калыс сөздүү кишилерди катышууга чакырып жатканы маалым. Эгер ушул өңүттөн карасак, курултай чын эле курч мүнөздө өтүшү да ыктымал. Ал эми "Ата Мекен" партиясы ага катышуудан баш тартышты.
Жазында эл тынч болсо экен…
Жаңы жыл башталары менен кымбаттоону оозунан түшүрбөгөн кыргыз өкмөтү элди ашкере чүнчүтүп жиберди. Жылуулук, ысык суу, электр кубатына болгон кымбаттоолордун чуусу басылбай жатканда, чөнтөк телефондордун 60 тыйынга кымбаттаганы элди катуу нааразы кылды. Адегенде эле уюлдук компаниялар бул ишти өтө куулук менен баштады. Алгач "за подключение" деп жарыялаганда эч ким түшүнгөн жок. Көрсө, алар "за звонки" деп алып элди чочутпайлы деп каймана мааниде туюндурушуптур. Болбосо, эл эки жумадай жаңы номер алсаң 60 тыйын төлөйбүз деп түшүнүп жүрүшкөн. Кымбатчылык муну менен да токтогон жок. Эми кезек үй телефондорунун акысын көтөрүүгө келип жетти. Алар эл ар бир телефондо орточо эсеп менен 400 мүнөткө чейин сүйлөшөт экен. Ошондуктан базар баасында кымбаттатабыз деп чыгышты. Албетте, мындай иштерде аз камсыз болгон үй-бүлөлөргө көңүл бөлөбүз деген сөз айтыла берери белгилүү.
Өкмөт башчысы Данияр Үсөнов электр кубатына акыны көтөрүп жатып, анын залакасы анчалык тийбейт деген. Бирок бүгүн уюлдук компаниялар менен "Кыргызтелеком" да электр энергиясына баа көтөрүлгөндүктөн, кымбаттатууга аргасыз болгонун айтып, актанып жатышат.
Иши кылып кыргызстандыктар жакын арада арзанчылык деген сөздү укпайт шекилди. Анткени "Кыргызгаз" да июль айынан баштап газдын наркын 16 пайызга жогорулатуу маселесин кабыргасынан койду. Азырынча бул жөнүндө премьер-министр өз оюн айта элек. Эми мунайдын жогорулашынан кудай сактасын. Эгер күйүүчү майлар бир аз эле кымбаттаса азык-түлүк, тейлөө кызматтарына болгон баа асмандап, өкмөттүн көбөйтүп жаткан пенсиясы менен пособиеси эч нерсеге жетпей, элдин нааразылыгы күчөй бериши айдан ачык.
Ушул жумада өлкөнүн туш тарабында ооган согушунда курман болгон жоокерлерди эскерүү болуп өттү. Эгер бул согуштун тарыхын иликтей келсең, Ооганстанга советтик аскерлерди кийирүүгө орчундуу себеп да болгон эмес. Ал тургай бөтөн жерге советтик аскерлерди кийирүү чечимин үч эле киши (Брежнев, Андропов, Устинов) кабыл алышыптыр. Себеби, бизге аскердик колдоо көрсөткүлө деп ооган коммунисти Бабрак Кармал суранган экен. Бул аракетти дүйнөлүк тарых Аминге каршы төңкөрүш деп атап жүрөт. Быйыл Ооганстандан советтик аскерлердин чыкканына 21 жыл болду. Ооган согушу советтик аскерлерге зор сыноо болгон. Анда жүз миңдеген аскерлер кызмат өтөп 14 миңи курман болсо, миңдеген кишилер жарадар болуп кайткан. Курман болгон жоокерлердин 250сү кыргызстандыктар.
Советтик аскерлер чыгып кеткенден кийин Ооганстан он жыл бою талибдердин эзүүсүндө калды. Азыр ал жерге тынчтыкты орнотобуз деп 8 жылдан бери Американын аскерлери убара болуп жүрөт. Бирок оогандыктар өз жерине кирген аскерлердин ичинен бир гана советтик аскерлерге тан бергендерин жашырышпайт. Себеби, бандиттик түзүлүш менен бетме-бет чыгып согушкан бир эле кызыл армия болгон экен.
Советтик аскерлер Ооганстанда дээрлик он жыл турду. Аскердик базалар негизинен Түркмөнстан менен Өзбекстандын аймагына жайгашып, бул согуш СССРге экономикалык жактан да зор зыян келтирген. Бирок биз эч качан ооган согушунун катышуучуларын унутпашыбыз керек. Бүгүнкү кырдаалдан алып караганда алар Улуу Ата Мекендик согуштун катышуучулары менен бирдей турат.
Бетти даярдаган Келдибек НАЗИРОВ
кыргыз тилиндеги гезит "Агым"
email • архив • редакция
"Импульстун" кыздары "линиясын" ачса, иштин бүткөнү
Айтчуну айтууга дагы да кеч эмес
Чегара азабы же ала допучандардын айбаттуу саясаты
Алган жакшы, кайтарганды да ойлогула
Улугбек ОРМОНОВ, ЖК депутаты:
"Мага өз дүнүйөм жетиштүү"
Айдаркенге көз кызарткандар көп
Барга да, жокко да кайыл Баткенде
Улуттук телеканалдын идеологиясы ушундайбы?
Айыл чарбасы боорун көтөрбөсө, эл эзели жакырчылыктан чыкпайт
Оңтоюн таап ойногон, ок жыгач окшойт мыйзамың!
"СЕРИАЛДЫН" СЕРИЯСЫ БҮТЧҮДӨЙ ЭМЕС...
Отуз тил билген орошон талант
"Көгөргөн "нанды "көргөнгө зар "болгонбуз"
Сырты жалтырак, ичи калтырак үйлөр, айласы кеткен архитектура
Дарт канча болсо, дабаасы да ошончо
Ит итти, ит куйругун жумшагыча иш бүтөт
Буруттун сөзүн "буудайдай" терген Буудайбек
Баатыр энелер кайдан чыгат?!
Объявление о проведении теста на знание корейского языка, EPS-KLT.